Návrh rozhodnutie Rady o postoji Európskeho spoločenstva k návrhu nariadenia Európskej hospodárskej komisie Organizácie spojených národov o kolesách pre osobné automobily a ich prípojné vozidlá /* KOM/2005/0453 v konečnom znení - AVC 2005/0181 */





[pic] | KOMISIA EURÓPSKYCH SPOLOČENSTIEV | Brusel, 28.9.2005 KOM(2005) 453 v konečnom znení 2005/0181 (AVC) Návrh ROZHODNUTIE RADY o postoji Európskeho spoločenstva k návrhu nariadenia Európskej hospodárskej komisie Organizácie spojených národov o kolesách pre osobné automobily a ich prípojné vozidlá (predložená Komisiou) ODÔVODNENIE 1. SÚVISLOSTI Rozhodnutím Rady 97/836/ES z 27. novembra 1997 sa Európske spoločenstvo stalo zmluvnou stranou revidovanej dohody Európskej hospodárskej komisie Organizácie spojených národov (EHK OSN) z roku 1958. Príslušné rozhodnutie nadobudlo účinnosť 24. marca 1998. V článku 4 uvedeného rozhodnutia sa okrem iného stanovuje, že v prípade, že sa návrh nariadenia EHK OSN predloží na hlasovanie v rámci príslušných orgánov EHK OSN, musí byť príslušný návrh schválený Radou po získaní súhlasu Európskeho parlamentu predtým, ako Spoločenstvo môže hlasovať pre prijatie návrhu. Program rokovania blížiaceho sa zasadania Svetového fóra EHK OSN pre zosúladenie nariadení týkajúcich sa vozidiel bude zahŕňať najmä hlasovanie o (novom) návrhu nariadenia o kolesách pre osobné automobily a ich prípojné vozidlá. Hlavným cieľom návrhu nariadenia je zaviesť harmonizované technické predpisy, ktorými sa zabráni vytváraniu technických prekážok v obchode s motorovými vozidlami medzi zmluvnými stranami a zároveň sa zabezpečí vysoká úroveň bezpečnosti a ochrany životného prostredia. Postoj ES v čase hlasovania bude založený na dokumentoch dostupných v úradných jazykoch EHK OSN (francúzštine a angličtine). Nakoľko sa ES stalo zmluvnou stranou dohody EHK OSN z roku 1958, musí dodržiavať postupy ustanovené v tejto dohode. V súlade s ustanoveniami článku 4 ods. 5 rozhodnutia 97/836/ES sa nariadenie pred nadobudnutím účinnosti uverejní vo všetkých úradných jazykoch Spoločenstiev v Úradnom vestníku Európskej únie. 2. OBSAH NÁVRHU ROZHODNUTIA Cieľom návrhu je umožniť zástupcovi Komisie hlasovať v mene Spoločenstva o návrhu nariadenia na blížiacom sa zasadaní Svetového fóra EHK OSN pre zosúladenie nariadení týkajúcich sa vozidiel. 2005/0181 (AVC) Návrh ROZHODNUTIE RADY o postoji Európskeho spoločenstva k návrhu nariadenia Európskej hospodárskej komisie Organizácie spojených národov o kolesách pre osobné automobily a ich prípojné vozidlá (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov[1], a najmä na jeho článok 4 ods. 2 druhá zarážka, so zreteľom na návrh Komisie[2], so zreteľom na kladné stanovisko Európskeho parlamentu[3], keďže: (1) Návrhom nariadenia Európskej hospodárskej komisie Organizácie spojených národov o kolesách pre osobné vozidlá a ich prípojné vozidlá sa odstránia technické prekážky v obchode s motorovými vozidlami medzi zmluvnými stranami, pokiaľ ide o uvedené súčasti, a zároveň sa zabezpečí vysoká úroveň bezpečnosti a ochrany životného prostredia. (2) Je vhodné definovať postoj Spoločenstva so zreteľom na uvedený návrh nariadenia. (3) Uvedený návrh nariadenia by sa nemal začleniť do systému Spoločenstva pre typové schvaľovanie motorových vozidiel, pretože sa vzťahuje na náhradné kolesá, ROZHODLA TAKTO: Článok 1 Týmto sa schvaľuje návrh nariadenia Európskej hospodárskej komisie Organizácie spojených národov (EHK OSN) o kolesách pre osobné vozidlá a ich prípojné vozidlá, ako je obsiahnuté v dokumente TRANS/WP.29/2005/46. Článok 2 Spoločenstvo zastupované Komisiou bude hlasovať v prospech návrhu nariadenia EHK OSN uvedeného v článku 1 pri hlasovaní, ktoré sa bude konať počas zasadania správneho výboru na blížiacom sa zasadaní Svetového fóra EHK OSN pre zosúladenie nariadení, ktoré sa týkajú vozidiel. Článok 3 Nariadenie EHK OSN o kolesách pre osobné automobily a ich prípojné vozidlá sa nezačlení do systému Spoločenstva pre typové schvaľovanie motorových vozidiel. V Bruseli Za Radu predseda [1] Ú. v. ES L 346, 17.12.1997, s. 78. [2] Ú. v. [..] C [..], [..], s. [..]. [3] Ú. v. [..] C [..], [..], s. [..].